Diari Oficial de la Generalitat Valenciana


Sumari del DOGV 3938, del 13-02-2001 (2001/1097)

Informació pública de l'alternativa tècnica del programa d'actuació integrada de la unitat d'execució 7.3 del sòl urbanitzable detallat del vigent Pla General d'Ordenació Urbana d'Aspe.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1097


Organisme emissor
:   Ajuntament d'Asp

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució 7.3 del sòl urbanitzable detallat del vigent Pla General d'Ordenació Urbana d'Aspe. [2001/Q1097]
  
La Comissió de Govern municipal, en la sessió número 45/2000 feta en data 12 de desembre de 2000, va acordar sotmetre a informació pública, pel termini de 20 dies, mitjançant un edicte publicat en un diari d'informació general editat a la Comunitat Valenciana i (posteriorment o simultània) en el Diari Oficial de la Generalitat Valenciana, l'alternativa tècnica del programa per al desenvolupament de l'actuació integrada constituïda per la unitat d'execució 7.3 (industrial) del sòl urbanitzable detallat del vigent Pla General d'Ordenació Urbana, redactat per la mercantil Rafica 2000, SL. El termini d'exposició es comptarà des de l'endemà de la publicació d'aquest edicte en el Diari Oficial de la Generalitat Valenciana.
  
Durant el període d'exposició s'admetran tant al·legacions com alternatives tècniques a la continguda en el programa i, després de concloure, els qui siguen o no propietaris dels terrenys i tinguen interès a competir per a ser seleccionats com a adjudicataris del corresponent programa, podran presentar proposicions juridicoeconòmiques. Aquestes últimes es podran presentar durant els cinc primers dies següents al venciment del termini dels 20 dies abans esmentats.
  
Les alternatives tècniques es presentaran a la vista, amb la documentació expressada en els apartats a) i b) del artículo 32 de la Llei 6/1994, de la Generalitat Valenciana, Reguladora de l'Activitat Urbanística, adjuntades, si escau, de projectes complementaris. Les proposicions juridicoeconómiques es presentaran en plica tancada amb la documentació esmentada en els apartats c) i d) de l'article 32 abans esmentat.
  
Els terminis indicats abans es prorrogaran per 20 dies addicionals si durant els 10 dies primers d'informació pública alguna persona es compromet a presentar una alternativa tècnica substancialment distinta a la inicial i en presta caució en la quantia que reglamentàriament es determine. La pròrroga es farà constar a l'expedient, s'anunciarà al tauler d'anuncis de l'ajuntament i es comunicarà als qui, per desconèixer-la, presenten pliques prematurament.
  
L'acte d'obertura es portarà a terme en la data hàbil següent a l'acabament del termini esmentat per a presentar-les. Del seu desenvolupament i resultat s'alçara acta, sota fe pública i davant de dos testimonis. Totes les actuacions podran ser objecte de consulta i al·legacions per les persones interessades durant els 10 dies següents a l'obertura de pliques. Els competidors, durant aquest termini, podran associar-se unint-ne les proposicions.
  
Cosa que es pública perquè se'n prenga coneixement, en virtut del que s'estableix en l'article 46 de la Llei 6/1994 abans esmentada.
  
Mitjançant aquest anunci i de conformitat amb l'article 59.4 de la Llei 30/1992, de 26 de novembre, es cita els propietaris afectats que siguen desconeguts, dels qui s'ignore el lloc de notificació o, intentada aquesta no se'ls haguera pogut practicar. La relació de titularitats cadastrals afectades per l'actuació és la següent:
  
Finalment, es fa saber que d'acord amb l'article 107 de la Llei 30/1992, de 26 de novembre, aquest acte és de mer tràmit i no s'hi pot interposar recurs contra aquest, sense perjudici de mostrar la seua oposició perquè es considere en la resolució que pose fi al procediment.